**Patientvejledning i Region Syddanmark**

**Har du brug for hjælp i sundhedsvæsenet?**

* *Har jeg ret til at blive behandlet på et andet sygehus?*
* *Får jeg transporten betalt?*
* *Jeg vil godt klage over min behandling – hvordan gør jeg det?*

I regionshuset i Vejle er Patientkontorets 6 patientvejledere klar til at hjælpe dig, hvis du som patient eller pårørende har brug for hjælp og vejledning om sundhedsvæsenet.

Patientvejlederne har **tavshedspligt**, så du kan henvende dig helt anonymt og uforpligtende til Patientkontoret. *Hvis* patientvejlederen mener, at det er hensigtsmæssigt at udveksle oplysninger om dig med en eller flere sundhedspersoner, kan det kun ske, hvis du giver patientvejlederen dit samtykke.

**På patientkontoret kan du få råd og vejledning om:**

* Hvordan du kommer videre i systemet
* Sundhedsvæsenets ydelser generelt
* Dine muligheder for at klage
* Dine muligheder for at søge erstatning
* Dine muligheder for rapportering af utilsigtede hændelser
* Dine rettigheder som patient, f.eks. aktindsigt
* Ventetider
* Udvidet og Frit sygehusvalg
* Dine muligheder for behandling i udlandet
* Dine muligheder for befordring og refusion
* Dine muligheder for genoptræning

**Ring til patientkontoret på alle hverdage tlf.: 76 63 1490:**

|  |  |
| --- | --- |
|  | **Telefontid**  |
| Mandag | 9 – 14 |
| Tirsdag | 9 – 14 |
| Onsdag | 9 – 12 |
| Torsdag | 9 – 14 |
| Fredag | 9 – 12 |

**Bemærkninger**

Vi gør opmærksom på, at vi modtager mange opkald mellem kl. 9 og 10, specielt første hverdag efter weekend og helligdage.

Eventuelle ændringer af telefontiden vil fremgå på telefonsvare 76631490

Patientkontoret er lukket mellem jul og nytår

**Skriv til patientkontoret:**

Når du skriver til Patientkontoret med personfølsomme oplysninger, anbefaler vi, at du kontakter patientkontoret fra din digitale postkasse: [Styrelsen for patientklager](https://stpk.dk/).

[Skriv direkte til Patientkontoret fra din digitale postkasse](https://minside.borger.dk/post?function=inbox&mailboxid=9759).

Du kan også kontakte Patientkontoret på e-mail: patientkontoret@rsyd.dk